Virallinen lehti nro C 370 , 21/12/1999 s. 0121



KIRJALLINEN KYSYMYS E-0834/99 esittäjä(t): Daniel Varela Suanzes-Carpegna (PPE) komissiolle (7. huhtikuuta 1999) Aihe: Liuskekiviteollisuuden kilpailukyky Kirjallisiin kysymyksiini E-4009/97 ja E-4011/97(1) antamassaan vastauksessa komissio ilmoitti, että se soveltaa vuoriteollisuutta suosivaa kilpailupolitiikkaa muun kuin energia-alan vuoriteollisuuden kilpailukykyä koskevan tiedonannon ja siihen liittyvien neuvoston 18. marraskuuta 1993 vahvistamien päätelmien mukaisesti. Samalla komissio viittasi rakennusteollisuuden kilpailukykyä koskevaan tiedonantoonsa, jossa esitetään neljä strategista päätavoitetta ja yli 60 erityistoimenpidettä teollisuuden kilpailukyvyn parantamiseksi. Komissio kertoi myös julkaisevansa alan edustajien tuella Euroopan mineraaleja koskevaa vuosiluetteloa, jonka tarkoituksena on tehdä markkinat avoimemmiksi kuluttajille ja tuottajille, jotka ovat usein pieniä ja keskisuuria yrityksiä. Komissio on pyytänyt Euroopan liuskekivialan liittoa osallistumaan kyseiseen asiakirjaan liittyviin toimiin. Voiko komissio kertoa, mihin kilpailukykyä tukeviin konkreettisiin toimenpiteisiin yhteisön ja erityisesti Espanjan liuskekiviteollisuus on ottanut osaa tähän päivään mennessä ja millä tavalla? Voiko komissio kertoa, kuinka se on rohkaissut yhteisön liuskekiviteollisuuden osallistumista yllämainitun vuosiluettelon tekoon ja sisältyykö liuskekivi luetteloon? Komission jäsenen Martin Bangemanninkomission puolesta antama vastaus (26. huhtikuuta 1999) Kunnianarvoisa parlamentin jäsen saa tietoa komission toimista muun kuin energia-alan vuoriteollisuuden kilpailukyvyn parantamiseksi, liuskekiviteollisuus mukaan lukien, tutustumalla vastaukseen, jonka komissio on antanut parlamentin jäsenen kirjalliseen kysymykseen P-4009/97(2). Näiden toimien seurannan yhteydessä laaditaan säännöllisesti vuoriteollisuutta käsittelevä julkaisu. Julkaisun laatimiseen osallistuu raaka-aineiden hankintaa käsittelevä työryhmä, joka koostuu teollisuuden, jäsenvaltioiden ja komission edustajista. Tässä ryhmässä Euroopan kaivosteollisuutta edustaa tässä ryhmässä muun muassa Euromines-järjestö, jonka jäsenenä on tämän vuoden alusta ollut Euroopan liuskekivituottajien liitto Euro Slate. Euro Slate edustaa Ranskan, Saksan, Yhdistyneen kuningaskunnan ja Espanjan liuskekivituottajien järjestöjä. Komissio kutsui Euro Slate -liiton työryhmän viimeisimpään kokoukseen, joka pidettiin Brysselissä 15. joulukuuta 1998. Järjestön edustaja ei kuitenkaan osallistunut kokoukseen Komission tuella laaditussa ja kyseessä olevia markkinoita edistämään pyrkivässä Euroopan mineraaleja käsittelevässä vuosikirjassa(3) (European Minerals Yearbook) on ainoastaan liuskekiviteollisuutta käsittelevä luku. Komissio aloittaa tänä vuonna julkaisun tarkistusprosessin, jonka yhteydessä päivitetään erityisesti Internetissä julkaistu julkaisun sähköisessä muodossa oleva versio. Koska komissio arvostaa erityisesti Euroopan vuoriteollisuusyhdistysten osallistumista ja mielipiteitä, Euro Slate -liiton apua pyydetään jo tämän tarkistusprosessin aikana sekä myös tulevaisuudessa. (1) EYVL C 196, 22.6.1998, s. 56. (2) EYVL C 19, 22.6.1998. (3) Toinen painos on saatavissa seuraavasta Internet-osoitteesta: http://europa.eu.int/comm/dg03/publicat/emy/index.htm).